cyanic-selkie/wikianc huggingface dataset:
ఎస్. సత్యమూర్తి
బాల్యం
సత్యమూర్తి 19 ఆగష్టు, 1887న పుదుక్కోట్టై జిల్లా ఔడైయార్కో సమీపంలోని సెమ్మనంపొట్టల్‌లో జన్మించాడు. అతను చెన్నై లోని క్రిస్టియన్ కళాశాల నుండి పట్టభద్రుడయ్యాడు. తరువాత న్యాయశాస్త్రం అభ్యసించాడు.
ఉద్యోగ జీవితం
ఇతను 1939లో చెన్నై మేయర్‌గా పనిచేశారు. రెండో ప్రపంచయుద్ధం సమయంలో చెన్నైలో నీటి కొరత తీవ్రంగా ఉండేది. దానిని పరిష్కరించడానికి బ్రిటిష్ ప్రభుత్వంతో పోరాడి, అతను బూండి రిజర్వాయర్ కోసం డ్రాఫ్ట్ సారూప్యతను పొందాడు.
పాండిత్యం
అతని తండ్రి గొప్ప సంస్కృత పండితుడు. ఇతను తన తండ్రిలాగే సంస్కృతంలో మంచి పాండిత్యం కలవాడు. సంగీతం, ఇతర కళలపై ఆసక్తి కలిగి ఉన్నాడు. అతను ఇంగ్లీష్, తమిళంలో అనర్గళంగా మాట్లాడగలడు.
మరణం
అతనికి లక్ష్మి అనే కుమార్తె ఉంది. అతను జూన్ 13, 2009న తన 83వ ఏట మరణించాడు.
మూలాలు
వర్గం:స్వాతంత్ర్య సమర యోధులు వర్గం:భారత జాతీయ కాంగ్రెస్ నాయకులు వర్గం:భారతీయ న్యాయవాదులు వర్గం:1887 జననాలు వర్గం:1943 మరణాలు
ఎవ్వరికీ చెప్పొద్దు
ఎవ్వరికీ చెప్పొద్దు 2019లో విడుదలైన తెలుగు సినిమా. క్రేజీ యాంట్స్‌ ప్రొడక్షన్స్‌ బ్యానర్‌పై రాకేశ్‌ వర్రే నిర్మించగా బసవ శంకర్‌ దర్శకత్వం వహించాడు. రాకేశ్‌ వర్రె, గార్గేయి ఎల్లాప్రగడ హీరో హీరోయిన్లుగా నటించిన ఈ సినిమాను శ్రీ వెంకటేశ్వర ఫిలింస్‌ బ్యానర్‌పై దిల్‌రాజు అక్టోబర్‌ 8న విడుదల చేశాడు.
కథ
హరి (రాకేష్ వర్రే) హారతి (గార్గేయి యల్లాప్రగడ) ఒకరికిఒకరి ఇష్టపడతారు. అయితే తన తండ్రికున్న కుల పిచ్చి గుర్తు వచ్చి హరిది వేరే కులం అని ఆ ప్రేమను హరి మీద వ్యక్త పరచాదు. కొన్ని సంఘటనలు అనంతరం హరికి, హారతి ఇంకా బాగా నచ్చేస్తోంది, అలాగే హారతికి కూడా హరి అంతే నచ్చుతాడు. కానీ తన కుటుంబ పరిస్థితుల రీత్యా తాము ఇద్దరం కలవడం అసాధ్యం అని భావించిన హారతి, హరికి దూరంగా తన గురించి ఏ వివరాలు తెలియకుండా హరిని వదిలి వెళ్ళిపోతుంది. దాంతో హరి హారతి కోసం ఏమి చేశాడు ? చివరికీ హరి హారతిని పెళ్లి చేసుకున్నాడా ? లేదా ? అనేదే మిగతా సినిమా కథ.
మూలాలు
వర్గం:2019 తెలుగు సినిమాలు
వైద్యశాస్త్రంలో నోబెల్ గ్రహీతల జాబితా
==గ్రహీతలు, ==
1971-1981
* 1971 - ఎరల్ డబల్జు. సుతర్ర్రలంద్ (అమెరికాా) * 1972-జెరాల్డ్ ఎం. ఎడెల్మన్ (అమెరికాా) * 1972 - రాడ్నిఅర్ పోట్ (ఇంగ్లాండ్) * 1973 -కార్ల్ వాన్ ఫిరిస్క్ (జర్మనీ) * 1973 -కాంరాడ్ లొర్న్జ్ (ఆస్త్రలియ) * 1973 నికొలస్ తింబర్జన్ (నెదర్లాండ్స్) * 1974 -ఆల్బెర్త్ క్లౌడి (బెల్జియ్ం) * 1974 -క్రిస్తిఎన్ డి డువె (బెల్జియ్) * 1974 -జార్జ్ ఈ పాల్డ్ (రొమానియ) * 1975-డేవిడ్ బల్టమ్య్ర్ (అమెరికాా) * 1975- రినాతొ డల్బ్కొ (ఇటాలి) * 1975-హౌవార్ద్ మార్తిన్ టిమిన్ (అమెరికాా)
1991-2000
**బెర్ట్ సాక్మన్ - (ఫెడరల్ రిపబ్లిక్ ఆఫ్ జర్మనీ)
మూలాలు
వర్గం:జాబితాలు వర్గం:నోబెల్ బహుమతి గ్రహీతలు
భూమా నాగిరెడ్డి
భూమా నాగిరెడ్డి (1964 జనవరి 8 - 2017 మార్చి 12) ఆంధ్రప్రదేశ్ కి చెందిన ఒక రాజకీయ నాయకుడు. అతను 1992 లో ఆంధ్రప్రదేశ్ శాసనసభకు మధ్యంతర ఎన్నికలలో ఆంధ్రప్రదేశ్ శాసనసభకు ఎన్నికయ్యాడు. కర్నూలు జిల్లా ఆళ్ళగడ్డ శాసనసభ నియోజకవర్గానికి శాసనసభ్యునిగా ఉన్న ఈయన సోదరుడు భూమా శేఖర్‌రెడ్డి ఆకస్మిక మరణం చెందడంతో ఈయన ఈ స్థానానికి ఎంపికయ్యారు.
వ్యక్తిగత జీవితం
ఈయన దొర్నిపాడు మండలం కొత్తపల్లె యొక్క ఒక మారుమూల గ్రామంలో జన్మించారు. ఈయన తన తల్లిదండ్రులైన భూమా బాలిరెడ్డి, ఈశ్వరమ్మకు చిన్న కుమారుడు. ఆ ప్రాంతంలో ఉన్న కుటుంబ కక్షా రాజకీయాల కారణంగా తన తండ్రి బాలిరెడ్డి, తనని దూర ప్రదేశములలో ఉంచి చదివించాలని కోరుకున్నాడు. దీని ప్రకారం నాగిరెడ్డిని తమిళనాడు లోని చెన్నైలో CBSE కి అనుబంధంగా వెలంకన్ని ప్రైవేట్ పాఠశాలలో 10+2 చదివించాడు. ఆ తరువాత, నాగిరెడ్డి వైద్య విద్యను అభ్యసించడానికి బెంగుళూరు వెళ్ళారు. కానీ వెంటనే తన తండ్రి హత్యకు గురి కావడంతో తిరిగి వచ్చేశారు. ఈ సంఘటన కారణంగా తన జీవితం మారిపోయింది, తదుపరి రాయలసీమ ప్రాంతంలో ప్రసిద్ధ కక్షిదారునిగా మారారు. తరువాత తను సీనియర్ రాజకీయవేత్త, మాజీ మంత్రి యస్.వి.సుబ్బారెడ్డి కుమార్తె శోభారాణి ని వివాహం చేసుకున్నారు, వీరికి ముగ్గురు పిల్లలు ఉన్నారు.
ఎటపాక రెవెన్యూ డివిజను
ఎటపాక రెవెన్యూ డివిజను,  తూర్పు గోదావరి జిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 4 మండలాలు ఉన్నాయి. ఎటపాక పట్టణంలో ఈ విభాగం ప్రధాన కార్యాలయం ఉంది.
పరిపాలన
ఎటపాక రెవెన్యూ డివిజను ఆంధ్రప్రదేశ్ రాష్ట్రం లోని తూర్పు గోదావరి జిల్లాలో ఉన్న ఒక రెవిన్యూ విభాగం. జిల్లాలోని 7 రెవెన్యూ డివిజన్లలో ఇది ఒకటి. దీని పరిపాలన పరిధిలో 4 మండలాలు ఉన్నాయి. ఎటపాక పట్ణణం, ఈ డివిజనుకు కేంద్రం.
వెలుపలి లంకెలు
వర్గం:చారిత్రాత్మక రెవెన్యూ డివిజన్లు
రాంషా
బాల్యం, విద్యాభ్యాసం
రాంషా 1924, జూలై 30వ తేదీన తూర్పుగోదావరి జిల్లా, సామర్లకోట పక్కన వేట్లపాలెంలో జన్మించాడు. ఇతడి తల్లితండ్రులు వేంకటరత్నం, దర్భా వేంకటరమణయ్య గార్లు పెట్టిన పేరు వేంకటరామశాస్త్రి. పుట్టటం ఐశ్వర్యంలోనే పుట్టినా ఆ తరువాత కుటుంబ పరిస్థితుల వల్ల ఇతడి జీవితం పేదరికంలో, సమస్యలతో నడిచింది. తల్లిప్రేమకు చిన్నవయసులోనే దూరమై పెదతల్లి పెంపకంలో అనాదరణకు గురికావడంతో చిన్నవయసులోనే గ్రంథ పఠనాన్ని ఆశ్రయించాడు. ఒంటరితనంతో అంతర్ముఖుడిగా మారాడు. ఇతడి విద్యాభ్యాసం స్కూలు ఫైనల్ వరకూ సామర్లకోటలోనూ, ఎఫ్.ఎ. కాకినాడ పి.ఆర్. కళాశాలలోనూ జరిగింది. ఆ రోజుల్లో నిడుదవోలు వేంకటరావు ఇతడికి “విఙ్ఞానానికి పరాకాష్ఠగా విలసిల్లాలని” ‘రాంషా’ (రామ్ శాహ్) అని పేరు పెట్టాడు. ఆ రాంషాయే నాటినుంచి కొన్ని తరాలపాటు ఆంధ్రుల గుండెల్లో నిలిచే పేరయింది.
జీవిత విశేషాలు
1944 నుంచి 1955 వరకూ ఇతడు ఆవంత్స సోమసుందర్తో కలిసి కమ్యూనిస్ట్ఉద్యమాలలో ప్రముఖ పాత్ర వహించాడు. ఆ రోజుల్లో రాంషా, సోమసుందర్, శశాంకలు ప్రాణస్నేహితులు. మార్క్స్ రచనలు ఇతడిని బాగా ప్రభావితం చేశాయి. 1948లో శిరీషతో పెళ్లయ్యింది. సంసార బాధ్యతల వల్ల సంపాదనావసరాలు పెరిగి ఉద్యోగాన్వేషణలో పడి కమ్యూనిష్టు ఉద్యమంలోంచి బయటకు వచ్చాడు. చిన్నాచితకా ఉద్యోగాలలో పత్రికాఫీసుల్లోనూ, సామర్లకోట షుగర్ ఫాక్టరీలోనూ. ఇంకా అక్కడక్కడ పనిచేసి ఎక్కడా ఇమడలేక 1957 ప్రాంతాల్లో ఇతడు జీవనోపాధికై ధర్మచక్ర పవర్ ప్రెస్ను స్థాపించాడు. ఇంతకీ ప్రెస్ పెట్టినా దానికి తగ్గ పని దొరకలేదు. దాంతో తనే పుస్తకాలు వ్రాసి తనే అచ్చువేసుకుని అమ్ముకోవటం మొదలు పెట్టాడు. 1960లో ధనికొండ హనుమంతరావు తను కొంతకాలం నడిపి ఆపివేసిన అభిసారిక పత్రిక నిర్వహణను చేపట్టమని రాంషాకు సూచించటంతో ఆనాటి నుంచీ ఇతడు తన సహధర్మచారిణి శిరీష సహకారంతో అభిసారికను ముప్ఫయి ఏళ్ళపాటు నిర్వహించి ఉన్నత స్థాయికి తీసుకువచ్చాడు.
రాంషా శిరీష దంపతులకు ఐదుగురు పిల్లలు కలిగారు.ఇతని శ్రీమతి శిరీష 1982 సెప్టెంబరులో తన 47వ యేట గుండెజబ్బుతో మరణించింది. అంతకు 4 నెలల ముందే రాంషా గుండెపోటు వచ్చి నెలరోజులు హాస్పిటల్లో ఇంటెన్సివ్‌ కేర్‌లో ఉన్నాడు. అప్పటికి అతని వయసు 58. భార్య లేని వెలితి ఇతడిని బాగా క్రుంగదీసింది. చిన్ననాటి నుంచీ నేస్తాలైన పుస్తకాలని మరింత ఆశ్రయించాడు. ఒంటరితనాన్ని పారద్రోలటం కోసం క్షణం తీరిక లేకుండా రెట్టింపు పని కల్పించుకునే వాడు. ఇతడు 1990, ఫిబ్రవరి 8వ తేదీన రాజమండ్రిలో ఏటేటా జరిగే పుస్తక ప్రదర్శన ముగింపు ఉత్సవాన్ని తిలకించేందుకు వెళుతున్నప్పుడు జరిగిన రోడ్డుప్రమాదంలో కవి మిత్రుడు గోదావరిశర్మతో సహా దుర్మరణం పాలయ్యాడు.
అభిసారిక
ఇతడి నిర్వహణలో అభిసారిక కీర్తి ఉన్నత శిఖరాలు అధిరోహించింది. 1960 నుంచీ, 1990 వరకూ 30 సంవత్సరాల పాటు లక్షలమంది పాఠకులకు అన్నయై, తండ్రియై, తాతయై, మిత్రుడై వారి వారి సమస్యలకు యథోచిత పరిష్కారాలు సూచిస్తూ, వారి మోములపై చిరునవ్వు దీపింప జేసాడు.
ఆ 30 సంవత్సరాల అభిసారిక నిర్వహణలోనూ మానసిక వత్తిడులూ, ఆర్థిక సమస్యలూ ఇతడిని ఎన్నోసార్లు క్రుంగదీసాయి. 1974 ప్రాంతాలకి పత్రిక ఆగిపోయే పరిస్థితి కూడా ఏర్పడింది. అయినా పట్టువీడని దృఢ సంకల్పం, ఆప్తుల సహాయ సహకారాలు, శిరీష తోడు, ప్రోత్సాహమూ కలిసి రాగా, విధి నిర్వహణలో ఇతడు ముందుకెడుతూనే వచ్చాడు. నిలదొక్కుకొని అభిసారిక నిరాటంకంగా దిగ్విజయంగా సాగుతూ వచ్చింది. ఆ 30 ఏళ్ళలో – ముఖ్యంగా తొలి సంవత్సరాలలో అభిసారిక ద్వారా ఇతడు సాధించిన విజయాలు చెప్పుకోదగ్గవి – గర్భస్రావం చట్టబద్ధం చేయాలని, వివాహయుక్త వయస్సుని 18కే పరిమితం చేయాలని, 21కి పెంచకూడదని, సెక్స్ ఎడ్యుకేషన్ ఉన్నత పాఠశాల స్థాయిలో ప్రవేశపెట్టాలనీ – ఇత్యాది సంస్కరణలు.
అభిసారికలో ‘అడగండి-చెబుతాను’ శీర్షిక ఎంతో ఆదరణ పొందింది. పాఠకుల వ్యక్తిగత, లైంగిక సమస్యలకు ఇతడు హేతుబద్ధంగా, వైద్య, ధర్మ, మనోవిజ్ఞాన శాస్త్రాలపరంగా ఇచ్చే సమాధానాలు పాఠకులనెంతో ఆకట్టుకోవటమే కాక వారి సందేహాలకి, సమస్యలకి సాకల్యమైన, సంపూర్ణమైన పరిష్కారాలు లభించటంతో పాఠక హృదయాలలో ఇతడికి అద్వితీయ స్థానం లభించింది. వేలాదిమంది సంతానవంతులయ్యారు. లక్షల పాఠకుల సంసారాలలో జ్యోతులు వెలిగాయి. ఇతడి సమాధానాల్లో లభించే ఆదరణ, ఆప్యాయత, మందలింపు, వాటిల్లో కనిపించే తర్కం, ఇతడు విషయాన్ని విరిచి, విడమరచి ఉపమానాలతో చెప్పే విశిష్ట శైలి – పత్రికకూ, ఇతడికీ ఎంతో పేరు తెచ్చిపెట్టాయి.
కథలు
ఇతడు రచించిన కథలలో కొన్ని :
బయటి లింకులు
వర్గం:1924 జననాలు వర్గం:1990 మరణాలు వర్గం:సంపాదకులు వర్గం:తెలుగు రచయితలు వర్గం:తూర్పు గోదావరి జిల్లా రచయితలు వర్గం:తూర్పు గోదావరి జిల్లా పుస్తక ప్రచురణకర్తలు వర్గం:తూర్పు గోదావరి జిల్లా పాత్రికేయులు
పాలమూరు ఆధునిక యుగ కవుల చరిత్ర (పుస్తకం)
పుస్తకంలో ముందుగా జిల్లాకు చెందిన వైతాళికుల గురించి ఆ తర్వాత 35 కవుల గురించి వివరించబడింది. సురవరం ప్రతాపరెడ్డి, బూర్గుల రామకృష్ణారావు వైతాళికులకు ప్రాధాన్యత ఇచ్చి ఆ తర్వాత కవుల జన్మ సంవత్సరం ఆధారంగా ఒక్కొక్కరి విశేషాలను పుస్తకంలో పొందుపర్చారు. ప్రతి వ్యాసం ప్రారంభంలో కవి జనన, మరణ వివరాలు, వారి స్వస్థలం, రచనలు, కవి ఛాయాచిత్రాలు ఇవ్వడం జరిగింది.
వర్గం:పుస్తకాలు వర్గం:మహబూబ్ నగర్ జిల్లాకు సంబంధించిన పుస్తకాలు వర్గం:2012 ప్రచురణలు
పూసపాటి ఆనంద గజపతి రాజు (విజయనగరం మహారాజు)
thumb|ఆంధ్ర పత్రికలో పూసపాటి ఆనంద గజపతి రాజు చిత్రం పూసపాటి ఆనంద గజపతి రాజు (పరిపాలన సంవత్సరాలు? 1879 - 1897) విజయనగర సంస్థానానికి సంబంధించిన మహారాజు, సంస్కరణాభిలాషి, విద్యాదాత.
పరిపాలన
ఆయన పరిపాలనకు ముందు పూసపాటి విజయరామ గజపతి రాజు-I పరిపాలించగా, ఆయన అనంతరం పూసపాటి విజయరామగజపతి రాజు-II పరిపాలనకు వచ్చారు.
విద్యాసేవ
19వ శతాబ్ది చివరిభాగంలో స్త్రీవిద్యాభివృద్ధి కొరకు అనేక ప్రాంతాల్లో బాలికల పాఠశాలలు నెలకొల్పి, అవి కొనసాగేలా ఏర్పాట్లుచేసి పోషించిన వ్యక్తి. తొలినాళ్ళలో విద్యను అభ్యసించేవారికి పారితోషికాలిచ్చి ప్రోత్సహిస్తూ వచ్చినా, తర్వాతికాలంలో తన సహాయాన్ని మరింతగా పెంచి విద్యాభివృద్ధికి తన వంతు సేవచేశారు. పలు పాఠశాలల్లో ఉపాధ్యాయులకు పారితోషికం, జీతం ఇవ్వడంతో ప్రారంభించిన ఆయన విద్యాసేవను అంచెలంచెలుగా పెంచుతూ చివరకు వివిధ బాలికా పాఠశాలల నిర్వహణ వరకూ కొనసాగించారు.
మూలాలు
వర్గం:విజయనగరం సంస్థానం వర్గం:సంస్థానాధీశులు వర్గం:1850 జననాలు వర్గం:1897 మరణాలు
సైయిన్ (పూజారిణి)
సైయిన్ లేదా ఇట్సుకి నో ఇన్ (Saiin or Itsuki no In (斎院)) లు జపనీస్ చక్రవర్తి కి మహిళా బంధు వర్గంగా సైయో (saiō) అని పిలుస్తారు) ఉంటూ, కామో పుణ్యక్షేత్రం లో  అధిష్టాన పూజారిణులుగా సేవలందిస్తారు. సైయిన్  యువ రాణులను సాధారణంగా రాజ కుటుంబ సభ్యుల (内親王, నైషిన్నో) నుండి, లేదా యువరాణుల(女王, జోయో) నుండి ఎన్నుకుంటారు.  సూత్రప్రాయంగా వారు అవివాహితులై ఉండాలి. కానీ, కొన్ని మినహాయింపులున్నాయి. కొంతమంది సైయిన్ లు చక్రవర్తుల  భార్యలుగా మారారు,  జపాన్ లో వారిని న్యోగో(Nyōgo)అని పిలుస్తారు. ఈ సైయిన్ పూజారిణీ వర్గ క్రమం, హీయాన్ (Heian),  కామకురా (Kamakura ) కాలాల్లో  కొనసాగింది.
సైయిన్ పూజారిణులు షింటో దేవతలకు సేవలు చేస్తూ, నివసించే భవనాలకు కూడా సైయిన్ అనే పేరే పెట్టారు.
సాహిత్యంలో సైయిన్
జపనీస్ సాహిత్యంలో ప్రసిద్ధ రచన గా పేరొందిన ది టేల్ ఆఫ్ జెంజీ  లో,  అసగావో అనే సైన్ యువరాణి కోసం ఆరాటపడిన హికారు జెంజీ అనే వ్యక్తి గురించిన కథ ఉంది, అయితే అసగావో,  జెంజీతో  అలైంగిక ప్రేమను మాత్రమే కొనసాగిస్తుంది. 11వ శతాబ్దపు చెందిన మరో కథ, సగోరోమో మోనోగటారి అనే కథానాయకుడికి, జెంజి నో మియా కు మధ్య సాగిన అవ్యక్త ప్రేమను, ఆ తర్వాత ఆమె కామో సైయిన్‌గా మారిన ఉదంతాన్ని చెబుతుంది.
యువరాణి షికిషి
యువరాణి షికిషి (షికిషి నైషిన్నే), చక్రవర్తి గో-షిరికావా, ఫుజివారా నో సీషీల 3వ కుమార్తె. ఆమె, 1159లో ఆరేళ్ల వయసులోనే కామో మందిరానికి ప్రధాన పూజారిణిగా నియుక్తురాలైంది.  అయితే, 1169 లో అనారోగ్య కారణాలతో ఆమె  తన పదవికి రాజీనామా చేసింది. రాజీనామా తర్వాత షికిషి ఒక నిష్ణాతురాలైన కవయిత్రిగా మారింది. ఆమె రచించిన 399 కవితలు నేటికీ ఉనికిలో ఉన్నాయి.
ప్రస్తావనలు
వర్గం:పురాతన జపనీస్ పూజారులు వర్గం:జపాన్ వర్గం:జపాన్ సంస్కృతి
సంఖ్యాకాండం
సంఖ్యాకాండం (ఎడారి ప్రయాణాలు)
పరిచయం పేరు: యూదులు ఈ పుస్తకాన్ని మొదటి వచనంలోని “ఎడారిలో” అనే పేరుతో పిలిచేవారు. పాత తెలుగు బైబిలులోని పేరు గ్రీకు తర్జుమా అయిన “సెప్టుయజింట్” నుంచి వచ్చినది, దానికంటే హీబ్రూ భాషలో ఉన్న పేరు అర్థవంతమైనది. ఈ పుస్తకాన్ని సంఖ్యాకాండం అనడంకంటే “ఎడారి ప్రయాణాలు” అనడమే మేలనిపిస్తుంది. రచయిత, వ్రాసినకాలం: ఆదికాండంలో పరిచయం చూడండి. ముఖ్యాంశం: ఎడారిలో ఇస్రాయేల్‌ప్రజలు దేవుని శిక్షణలో. ఎడారి సంచారం దేవుడు వీరికిచ్చిన శిక్ష అయినా ఈ శిక్ష ద్వారా దేవుడు వారికి (మనకు కూడా) ముఖ్యమైన పాఠాలెన్నో నేర్పాడు. అవిశ్వాసం, దేవుని విధానాలకు వ్యతిరేకంగా సణగడం ఇలాంటి వాటివల్ల కష్టాలు, నష్టాలు వస్తాయనీ, దేవుని మీద నమ్మకం, విధేయతవల్ల ఆశీర్వాదాలు కలుగుతాయనీ దేవుడు చూపించాడు. ఎడారిలో గడిపిన 40 సంవత్సరాలలోనూ దేవుడు తాను వారికి చేసిన వాగ్దానాల పట్ల నమ్మకత్వం కనపరుస్తూ ఆయన ప్రజలు వాగ్దాన దేశంలో అడుగుపెట్టేలా వారిని సిద్ధం చేశాడు. విషయసూచిక జనాభా లెక్కలు 1:1-54 ప్రయాణాల కోసం గోత్రాలు నడిచే క్రమం, మకాం చేసే ఏర్పాటు 2:1-34 లేవీ గోత్రం 3:1-51 లేవీ గోత్రంలోని మూడు కుటుంబాల విధులు 4:1-33 లేవీ గోత్రంలోని మూడు కుటుంబాల వారిని లెక్కించడం 4:34-49 శిబిరంలో గడిపే జీవితం గురించిన ఆదేశాలు 5:1-31 నాజీర్ వారు 6:1-21 యాజులు ప్రజలను దీవించవలసిన పద్ధతి 6:22-27 గోత్రాల నాయకుల అర్పణలు 7:1-89 లేవీ గోత్రం ప్రతిష్ఠ 8:1-26 ఈజిప్ట్ తరువాత మొదటి పస్కాపండుగ 9:1-14 దేవుని మేఘం 9:15-23 బూరల సంకేతాలు 10:1-10 ఇస్రాయేల్ ప్రజలు సీనాయిని వదలిపెట్టడం 10:11-36 ప్రజల సణుగుణ్ణి మంటలతో శిక్షించడం 11:1-3 దేవుడు వారికి పూరేడు పిట్టలతోపాటు శిక్ష ఇవ్వడం 11:4-35 మిర్యాం, అహరోను మోషేకు విరోధంగా లేవడం 12:1-16 కనానులోకి గూఢచారులు వెళ్ళడం 13:1-25 గూఢచారుల చెడు సమాచారం 13:26-33 కాదేషు–బర్నేయాలో ఇస్రాయేల్ ప్రజల తిరుగుబాటు 14:1-10 దేవుని కోపం, మోషే ప్రార్థన 14:11-19 దేవుడు శిక్షను నియమించడం 14:20-38 ఇస్రాయేల్‌వారు మళ్ళీ అవిధేయత చూపడం 14:39-45 వివిధ అర్పణలకు నియమాలు 15:1-29 బుద్ధిపూర్వకంగా గర్వంతో చేసిన పాపానికి శిక్ష 15:30-36 బట్టలు కుచ్చులు 15:37-41 కోరహు, అతని స్నేహితుల తిరుగుబాటు 16:1-22 కోరహుపై, అతని స్నేహితుల పై శిక్ష 16:25-35 ఇస్రాయేల్ మళ్ళీ సణగడం, తిరుగుబాటు చేయడం 16:41-50 అహరోను కర్ర చిగిర్చడం 17:1-12 లేవీవారి, యాజుల బాధ్యతలు 18:1-7 లేవీవారి కోసం, యాజుల కోసం పోషణ విధానం 18:9-32 అశుద్ధతను తొలగించే నీళ్ళు 19:1-22 కోపంలో మోషే అవిధేయత పూర్వకంగా రెండోసారి బండను కొట్టడం 20:2-11 మోషే అవిధేయతకు దండన 20:12 ఎదోంవారు ఇస్రాయేల్‌వారిని తమ దేశం గుండా వెళ్ళనివ్వక పోవడం 20:14-21 అహరోను మరణం 20:22-29 కంచు పాము 21:4-9 మోయాబుకు ప్రయాణం 21:10-20 సీహోను, ఓగుల పరాజయం 21:21-35 ఇస్రాయేల్‌ను శపించడానికి బాలాకు బిలాము కోసం కబురంపించడం 22:1-41 బిలాము తిరస్కరించడం 22:8-13 బిలాము ఒప్పుకోవడం 22:14-20 బిలాము గాడిద 22:21-31 బిలాము సందేశాలు 23:1 – 24:25 బయల్ పెయోర్ దగ్గర ఇస్రాయేల్ పాపం 25:1-18 రెండోసారి జనాభా లెక్కలు 26:1-65 కుమార్తెలు వారసత్వం పొందడానికి హక్కు 27:1-11 మోషే తరువాత నాయకుడు 27:12-23 అర్పణలు, బలులూ, సంవత్సరిక పండుగలను గురించిన చట్టాలు 28:1 – 29:40 మొక్కుబడి 30:1-16 మిద్యానుతో యుద్ధం 31:1-54 ఇస్రాయేల్‌వారు కొందరు తమ వాటాను యొర్దాను తూర్పుప్రాంతంలో కోరుకోవడం 32:1-42 ఈజిప్ట్‌నుండి మోయాబువరకూ జరిగిన ప్రయాణాల జాబితా 33:1-58 కనాను దేశంలో ఇస్రాయేల్ ప్రజల సరిహద్దులు 34:1-29 లేవీవారి కోసం పట్టణాలు 35:1-5 శరణు పట్టణాలు 35:6-34 కుమార్తెల వారసత్వం 36:1-13
చప్రా లోక్‌సభ నియోజకవర్గం
చప్రా లోక్‌సభ నియోజకవర్గం బీహార్‌లోని 40 పార్లమెంటరీ నియోజకవర్గాలలో ఒకటి. ఈ నియోజకవర్గం 2008 వరకు ఉనికిలో ఉంది, ఆ తర్వాత లోక్‌సభ నియోజకవర్గాల పునర్విభజనలో భాగంగా సరన్ నియోజకవర్గంగా ఏర్పడింది.
మూలాలు
వర్గం:బీహార్ లోక్‌సభ నియోజకవర్గాలు
ఆర్.కె.సెల్వమణి
ఆర్.కె.సెల్వమణి (ఆంగ్లం: R. K. Selvamani) భారతీయ చలనచిత్ర దర్శకుడు. అతను పోలీస్, డిటెక్టివ్, మిస్టరీ జానర్‌లలో సినిమాలు తీయడంలో ప్రసిద్ధి చెందాడు.
2022-24 సంవత్సరాలకుగాను దక్షిణ భారత సినీ కార్మికుల సమాఖ్య (ఫెఫ్సీ) అధ్యక్షుడుగా ఆర్‌.కె. సెల్వమణి విధులు నిర్వహిస్తున్నారు.
వ్యక్తిగత జీవితం
సెల్వమణి నటి రోజా ను 2002 ఆగస్టు 10న వివాహం చేసుకున్నాడు. ఈ దంపతులకు ఒక కుమార్తె అంశుమాలిక, ఒక కుమారుడు కృష్ణ లోహిత్ ఉన్నారు.
మూలాలు
వర్గం:తమిళనాడు సినిమా దర్శకులు వర్గం:1965 జననాలు
నీరుకొండ హనుమంతరావు
1970 చారిత్రక విరసం మహాసభలు ఖమ్మం వర్తక సంఘ భవనంలో జరిగినప్పుడు, ఆ రోజు సభలో ఆవిష్కరణ చేసిన ఆనాటి ప్రభుత్వం నిషేధించ బడిన ‘ఝంఝ’ కవితా సంకలనం అట్ట మీద చార్వాక పేరుతో “పాణిగ్రాహి బొబ్బిలి సుబ్బరాయ వీరాగ్రణి ,గుమ్మెట లెందరు వాయించలేదు కొమ్ములు ఎందరికి మొలవలేదు….అని “నీలా కలాన్ని కత్తిని పట్టి/కలంతో యగ్నికిరణాలు" విరజిమ్మి/కత్తితో శత్ర్వువు కుత్తుకలుత్తరించ/నిలచిన వాడేడి సమరాన నడిచినవాడేడి” అని అమరుడు శ్రీకాకుళ పోరాట యోధుడు సుబ్బారావు పాణిగ్రాహి మీద రాసిన చారిత్రాత్మకమైన నివాళి పాట మర్చిపోవాల్సినంత చిన్న విషయం కాదు. మద్రాస్ ప్రెస్ నుండి ఆ కవితా సంకలనాలు చేతిలో పెట్టుకొని ఖమ్మం రైల్వే స్టేషన్ లో ‘నరుడో భాస్కరుడా’ అనే పాటను పాడుకుంటూ రైలు దిగిన శ్రీ శ్రీ నీ మర్చి పోలేరు. ఎనభై మూడేళ్ళ నీరుకొండ ఈ మధ్యనే వైరాలో అమరుడు అయ్యాడని చానా ఆలశ్యంగా తెలుసుకున్నా. ఎనిమిది దశాబ్దాల సుదీర్ఘ జీవితంలో సాహిత్యమే ఊపిరిగా బ్రతికిన ఆయన మరణం వర్తమాన పత్రికల్లో రెండు ఇంచుల వార్తగా కూడా నమోదుకాలేక పోయింది.. ఆయనను దగ్గరగా చూసినవారూ రెండు వాక్యాలు రాయకపోవడమూ మరో విషాదం. ప్రాచీన ఆధునిక ప్రపంచ సాహిత్యం ఆశువుగా చెప్పగల, అమరాన్ని వల్లెవేసి చద్వివిన చదవు. కాళిదాసు నుంచి నిన్నా మొన్నా రాస్తున్నా కవులదాకా వేలాది పద్యాలు నోటికి చెప్పగలిగిన ధారణ ఆయన సొంతం. మంచి పద్యాలు రాయగలడు అనువాదాలూ చేయగలడు. ఆ అనుభవమే కిషన్ చందర్ ‘తిరిగొచ్చిన గాడిద’ ‘నేపాలో గాడిద’ అనువాదం చేయగా విశాలాంధ్ర ప్రచురణలు పుస్తకంగా వేసాయి. శ్రీ శ్రీతో ప్రశ్నా జవాబులలో ఆయన చేసిన ఇంటర్వూ చరిత్రలో నమోదు అయ్యే ఉంది. ఎనభయ్యేళ్లకు పైనా సాగిన ఆయన జీవితం నేమ రేసుకోవడం అంటే ఆయనతో పెనవేసుకున్న చరిత్ర శకలాలను తడుము కోవడమే. ఎందుకంటె ఆయన ఉమ్మడి కమ్మ్యూనిస్ట్ ఆలోచనలో తన వ్యక్తిత్వాన్ని ఉనికినీ చూసుకున్నోడు. బ్రతుకంతా ఎర్రజెండా రెప రెపలు కలగన్నోడు.
చిన్న వయసులోనే ఆంధ్ర మహాసభలో పాల్గొని తన ప్రాపంచక దృక్పదం ఏంటో నిర్ణయించుకున్నాడు. చిర్రావూరి లక్ష్మినర్సయ్య జీవితకథనూ రాసాడు. మధిరలో గాంధీ గారిని కలిసిన ముచ్చట్లు, దాశరథి సోదరుల మొదలు, సర్వదేవభట్లరామనాధం, గుర్రం జాషువా, శివసాగర్, దిగంభరకవులు, రాహుల్ సాన్క్రుత్యాన్, హీరాలాల్ మోరియా, కౌముది, హరీష్, చిత్రకారుడు కాళ్ళ, శివకోటి మొదలు ఈ తరం కవుల దాకా ఎన్ని స్నేహాలు. ఆనాటి జాతీయోద్యమం, గ్రంథాలయోద్యమం, అక్షర దీపం లాంటి చారిత్రక సంఘటన లతో మమేకం. పుల్లారెడ్డి నిర్మిస్తున్న ప్రతిఘటనా పోరాటాలకు సన్నాహక సమావేశాలు, ఒకటా రెండా జీవితం అంతా మార్పుకోసం జరిగే ప్రతి చిన్న మలుపులో, కుదుపులో చేయూత అవ్వడమే జీవితం అన్న నమ్మకం నీరుకొండది.
ఖమ్మం జిల్లా మధిర తాలూకా అల్లీనగరంలో 1933 నవంబర్ 22 న మొదలైన బాల్యం పోయిన నెల ఇరవై నాలుగున వైరాలో ముగిసిన ఆయన ప్రస్థానం ఎందుకో జయంతి పురం రాజావారి సంస్థానంలో కొంతకాలం గడిచింది అని ఆయన తరుచూ నాతో చెబుతూ ఉండేవాడు.వాళ్ళ తాత అక్కడ ఉద్యోగి అనీ, తను పుట్టాక ఖమ్మం జిల్లాకు మారారు అని చెప్పేవాడు. ఆయన పుట్టింది జయంతిలో అయినప్పటికీ పెరిగిన అల్లీనగరం తెలంగాణా సాయుధపోరాట యోధులకు నిలయం. సాయుధ పోరాటం జరిగే క్రమంలో పోలీసు ఆయుధాలను గుంజుకొనే క్రమంలో మొదటి దాడి పరిటాలలో జరగగా రెండో దాడి నీరుకొండ హనుమంతరావు ఊరు అల్లీనగరంలో జరిగింది. అక్కడే సాయుధ పోరాట సహచరులు అభ్యుదయ కవి వట్టికొండ రంగయ్య మొదలు ఎందరో గెరిల్లా యోధులు వట్టికొండ నాగేశ్వరరావు, రామకోటయ్య, కాంతయ్య, నీరుకొండ అప్పారావు, వాసిరెడ్డి సత్యనారాయణ లాంటి వాళ్ళ సహచర్యంలో ప్రోదిచేసుకున్న బాల్యం ఆయనది. అల్లీనగరం దాడి జరిగన చారిత్రక ప్రాంతం మొదలయిన ఆయన బాల్యం అటు జయంతిపురం రాజా దివాణం మలి దశ సుమారు ఏడు దశాబ్దాలు ఆయన జీవితం ఖమ్మంలో అంత్యంత నిరాడంబరంగా సాగింది. ఖమ్మంలో నేటి సిద్దారెడ్డి కళాశాల పూర్వ రూపం అయిన జ్యోతి ట్యుటోరియల్ లో లాభాపేక్షలేని అధ్యాపకత్వం, ఆ నాడు ఆంధ్రా మెట్రిక్ కోసం ఆ ట్యుటోరియల్ ఒక్కటే ఉండేది అనేవాడు. జ్యోతి పుస్తకాల షాప్, ఖమ్మం బస్టాండ్ లో జీవిక కోసం నడిపిన చిన్న హోటల్ లో నాడు అజ్ఞాత కార్యకర్తలు కష్టకాలంలో వస్తే హోటల్ వెనక ఉన్న ఊక బస్తాల్లో దాపరికాలు, రంగురాళ్ళ అమ్మకాలు, అజ్ఞాతంగా ఎన్నో అనువాదాలు, ఎం ఎస్ రెడ్డి (మల్లెమాల) తో కలిసి సినిమా కథలు ఒకటా రెండా, ఇలా ఎన్ని పనులు చేసినా ఒక తృప్తికోసం తప్ప ఏనాడూ సొంత ఇల్లు, సొంత ఆస్తిలే కుండా ఒక అద్దె ఇంట్లో పదిలీటర్ల పాలు కొని కాచి కాస్త పాలూ మజ్జిగా నమ్ముకోవడం కోవడం తప్ప విశ్వాశాన్ని ఏనాడూ అమ్ముకోలేదు. నమ్మిన విశ్వాసాలు చీలికలు పేలికలు అయితే ఎంత క్షోభను చెప్పేవాడో, ఏదయినా ఈ వ్యవస్థ మార్పుకు శస్త్ర చిక్సిత వినా మరే మార్గం లేదు అని సాయుధపోరాటం అవసరం అనేవాడు నాతో. ఇటీవల ఖమ్మం కవి దిలావర్ ఆయన కొత్త పుస్తకం ‘దూరాల చేరువలో’కి విప్లవ కవి వరవరరావు ముందుమాట రాసాడు. అందులో నాటి విరసం సభల్లో కవి కౌముది తనను కలిసాడు అనీ ఆయనే ఝంఝ కవితా సంచికలో “పాణిగ్రాహి బొబ్బిలి సుబ్బరాయ వీరాగ్రణి” రాసానని ఆయన చెప్పాడు అని ముందుమాట రాసాడు. పుస్తకం అచ్చులో రావడానికి ముందు రాయించుకున్న వాళ్ళు ఒక సారి సరి చూసుకుంటే బాగుండేది కానీ ఆ తప్పుతోనే పుస్తకం బయటికి వచ్చింది. ముందుమాట చదివిన నీరుకొండ ఒక రోజు చానా బాధపడ్డాడు. నేను మీరే ఏదయినా రాయండి అని అన్నా, దానికి ఆయన నేను పేరు కోసం ఏం రాయలేదు, ఒక లక్ష్యం కోసం ఏది రాయాలో అది రాసా, కానీ నేను బ్రతికి ఉండగానే విషయాలు తడబడుతున్నాయి. వీలయితే నిజం రాసిన వరవరరావుకు నా మాటగా చెప్పు అన్నాడు. చరిత్ర శకలాలు అలా మరుగున పడిపోకూడదు అంటూ ఆయన వాస్తవం తెలుసుకుంటే చాలు అన్నాడు. అంతటి నిరాడంబరత ఆయనది.
నీరుకొండ జీవితం చెప్పాలి అంటే ఆయన మొదట్లో హీరారాల్ మోరియా ఇంట్లో అద్దెకు ఉండేవాడు. వందలాది కవుల సహచర్యం, నిత్య అధ్యయనం. బహుశా తాను నడవగలిగిన అంతకాలం అటు ప్రజాశక్తి పుస్తకాల షాప్ లోకానీ, రామ నర్సయ్య విజ్ఞాన కేంద్రంలో కానీ బోడేపుడి భవన్ లో అన్ని పేపర్లతో బాటు చేతికి ఏది దొరికినా క్షుణ్ణంగా చదివేవాడు. నేను శివసాగర్ సమగ్ర కవితా సంకలనం వేసే క్రమంలో పుస్తకం మొత్తం సరిచేసాడు. నేనే కాదు ఖమ్మంలో ఏ కవి అయినా తాను వేయబోయే పుస్తకాన్ని ముందుగా ఒక సారి ఆయనకు చూపించడం ఆనవాయితీ.
ఖమ్మం నర్శింహా స్వామీ టెంపుల్ రోడ్ సమీపంలో ఆ పాత చెర్వుకట్ట పక్కన చిన్న అద్దె ఇంట్లో ఉండగా ఎకరాలు ఎకరాలు కబ్జా చేస్తుంటే చూస్తూ చూస్తూ అవి మేడలు మిద్దెలు అయి మిలియన్ల రూపాయలు ఎలా అయ్యాయో చెప్పేవాడు. ఖమ్మం నగరం మొత్తం తన అరచేతిలో ఉన్న పహానీ లా ఏ భూమి ఎవరిచేతి లోకి ఎంతకి అక్రమంగా సక్రమంగా మారిందో, కబ్జాలకు గురి అయిందో, దశాబ్దాల కాలం లోనే ఖమ్మం నేల వలసలకు సాంస్కృతిక దోపిడీకి నిలయంగా మారిందో చెప్పేవాడు. పార్టీ నిర్మాణంలో ఉంటూ కూడా వందల కోట్లు సంపాదిస్తూ ఎలా నాయకులుగా చెలామణి అవుతున్నారో చెప్పేవాడు. అధికారం కోసం అంగలారుస్తూ వామపక్షాల అవకాశవాద దివాలకోరుతనాన్నీ చూసి బాధపడేవాడు. ఆయన ఒక సాదా మనిషి తెల్లకాగితంలా ఏ మలినం అంటకుండా ఉండేవాడు. తెలిసిన వాళ్ళు ఏదయినా క్రయ విక్రయాలు జరిగితే కాస్త రాయండి అని ఆయనతో సాదా బైనామాలు రాయించుకొనేవారు. ఖమ్మం వీధుల్లో నడుస్తూ ఖమ్మానికి ఒక పెద్దమనిషి లా ఉండేవాడు.
ఖమ్మం భిన్న రాజకీయాల సమాహారంగా ఉండేది. ప్రజాశక్తి పుస్తకాల షాప్ లో ప్రతి సాయంత్రం ఎందరో కవులు అక్కడ చేరేవారు. అమరుడు హరీష్, పొట్లూరి వేంకటేశ్వర రావు, లాయర్ బోడేపూడి, ఆనందా చారి, కపిల రాంకుమార్, ప్రతాపనేని రామకోటేశ్వరరావు, శివకోటి, వసంతరావు అపుడప్పుడూ తమ్మినేని గారు, గోపీనాథ్ సర్ సాహితీ స్రవంతి మిత్రులూ మిగతా విప్లవ సానుభూతి పరులూ అక్కడ చేరేవారు. కాసింత కాఫీ, పాను వక్కలూ, సాహిత్యం సమకాలీన పోరాటాలూ అదో కంగ్లామరేషన్. ఎవరయినా ఎక్కడయినా తడబడితే నీరుకొండ ఆ లోటును పూడ్చేవాడు. ఇప్పుడు హరీష్ లేడు, నీరుకొండ లేడు పొట్లూరి మంచాన ఉన్నాడు. రాను రాను ఖమ్మం సాహిత్య వాసనకు దూరం అవుతోంది. ఈ మధ్య అమరుడు దాశరథిని కలిస్తే మాటల మధ్యలో హరీష్ లేని ఖమ్మంని ఊహించ లేకపోతున్నా అన్నాడు. ఇలా తరాలు తరాలు అంతర్ధానం అవుతున్నాయి వాళ్ళ జ్ఞాపకాలు సజీవంగా మాలాంటి వాళ్ళతో బ్రతికే ఉన్నాయి. పాత కొత్తా తరానికి వారదిలాగా నిలిచిన కొన్ని జ్ఞాపకాల గొలుసులను సజీవంగా రాయాల్సిన అవసరం ఉంది. నా జీవితంలో నీరుకొండ అంత నిజాయితీగా నిక్కచ్చిగా బ్రతికిన మనిషిని చూడలేదు. ఆయన సహచర్యం నాలో చదవాలి అనే జిజ్ఞాషను కలిగించింది .అవును బాపూ..నీలా. నిండు హృదయంతో, మండే గుండెల కన్నీళ్ళ/ వేదనల గళమున మేళవించి కార్మిక కర్షక/హృదయాలు పొంగ ప్రళయంలా ప్రభంజనంలా/భూన భూలు మారుమ్రోగ నినదించిన వాడేడి వినిపించిన వాడేడి ?
సుప్రసిద్ధ భారతీయులు - జాబితా
భారతదేశములో వివిధ రంగాలలో ప్రసిద్ధులైన ఎందరో మహానుభావులు కలరు. వారిలో కొందరి యొక్క పేర్ల జాబితా.
సాహితీరంగ ప్రముఖులు
కవులు
ఇతర కళాకారులు
వర్గం:భారతీయులు వర్గం:జాబితాలు
మయూరి వాఘ్
మయూరి వాఘ్, మహారాష్ట్రకు చెందిన టీవి, సినిమా నటి. అస్మిత, తి ఫుల్రాణిలో నటించి గుర్తింపు పొందింది.
జననం, విద్య
మయూరి 1988 డిసెంబరు 1న మహారాష్ట్ర, ముంబై నగరం సమీపంలోని డోంబివాలి పట్టణంలో జన్మించింది. మయూరి ముంబైలోని కేల్కర్ కళాశాల నుండి పూర్తి చేసింది, ఆ తర్వాత వెల్లింగ్‌కర్ కళాశాల నుండి హెచ్‌ఆర్‌లో పోస్ట్ గ్రాడ్యుయేషన్ పూర్తిచేసింది.
నటనారంగం
మయూరి నాటకరంగం ద్వారా తన కెరీర్‌ను ప్రారంభించింది. స్టార్ ప్రవహ్ లో వచ్చిన వచన్ దిలే తు మాలా అనే సీరియల్‌తో మరాఠీ టెలివిజన్‌లోకి అరంగేట్రం చేసింది. తరువాత జీ మరాఠీ వచ్చిన క్రైమ్ ఆధారిత సిరీస్ అస్మితలో "డిటెక్టివ్ అస్మిత" పాత్రను పోషించింది. సీరియల్స్‌తోపాటు గ్లో & లవ్లీ, టప్పర్‌వేర్, హార్పిక్, డాబర్ చ్యవన్‌ప్రాష్, మాగ్నమ్ ఐస్ క్రీమ్ వంటి టెలివిజన్ ప్రకటనలలో కూడా నటించింది. హౌస్‌ఫుల్, సుగరన్ & మేజ్వానీ పరిపూర్ణ కిచెన్ వంటి రియాలిటీ షోలలో కూడా నటించింది.
మూలాలు
వర్గం:1988 జననాలు వర్గం:జీవిస్తున్న ప్రజలు వర్గం:మరాఠీ సినిమా నటీమణులు వర్గం:టెలివిజన్ నటీమణులు వర్గం:రంగస్థల నటీమణులు
ప్రపంచ ప్రమాణాల దినోత్సవం
thumb|260x260px|1985 [[ఇరాన్ లో "ది వరల్డ్ స్టాండర్డ్ డే" స్టాంప్]] ప్రపంచ ప్రమాణాల దినోత్సవం (అంతర్జాతీయ ప్రమాణాల దినోత్సవం) ప్రతి సంవత్సరం అక్టోబరు 14న నిర్వహించబడుతుంది. ప్రపంచవ్యాప్తంగా ఉన్న అంతర్జాతీయ ప్రమాణ సంస్థలు తమతమ దేశాలలో ప్రమాణాలను నిర్ణయించిన సందర్భంగా ఈ దినోత్సవాన్ని జరుపుకుంటారు. అమెరికన్ సొసైటీ ఆఫ్ మెకానికల్ ఇంజనీర్స్ (ఏఎస్ఎంఈ), ఇంటర్నేషనల్ ఎలక్ట్రోటెక్నికల్ కమిషన్ (ఐఈసీ), ఇంటర్నేషనల్ ఆర్గనైజేషన్ ఫర్ స్టాండర్డైజేషన్ (ఐఎస్ఓ), ఇంటర్నేషనల్ టెలికమ్యూనికేషన్ యూనియన్ (ఐటీయు), ఇన్స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్స్ ఇంజనీర్స్ (ఐఈఈఈ), ఇంటర్నెట్ ఇంజనీరింగ్ టాస్క్ ఫోర్స్ (ఐఈటీఎఫ్) వంటి ప్రమాణాల అభివృద్ధి సంస్థలలో స్వచ్ఛంద ప్రమాణాలను అభివృద్ధి చేసే వేలాది మంది నిపుణుల కృషిని గుర్తుచేసుకుంటారు.
చరిత్ర
1946, అక్టోబరు 14న లండన్‌లో జరిగిన సమావేశంలో 25 దేశాల ప్రతినిధులు పాల్గొని వినియోగదారులకు ప్రామాణికమైన, నాణ్యమైన వస్తు ఉత్పత్తులను అందించేందుకు అంతర్జాతీయ ప్రమాణిక సంస్థను ఏర్పాటుచేసుకోవాలని నిర్ణయించారు. దానికి గుర్తుగా అక్టోబరు 14న పంచ ప్రమాణాల దినోత్సవం జరుపబడుతుంది. ఒక సంవత్సరం తరువాత అంతర్జాతీయ ప్రమాణిక సంస్థ ఏర్పడినప్పటికీ, 1970 వరకు మొదటి ప్రపంచ ప్రమాణాల దినోత్సవం జరుపుకోలేదు.
లక్ష్యం
ప్రస్తుతం ఈ సంస్థలో 125 సభ్యదేశాలు ఉన్నాయి. ప్రామాణీకరణ యొక్క ప్రాముఖ్యత గురించి పరిశ్రమలు, వినియోగదారులలో అవగాహన పెంచుతారు.
ఇతర లంకెలు
వర్గం:అంతర్జాతీయ దినములు వర్గం:ప్రమాణాలు
కట్టా నర్సింహారెడ్డి
కట్టా నర్సింహారెడ్డి  తెలంగాణ రాష్ట్రానికి చెందిన ప్రొఫెసర్‌. ఆయన 2021 మే 21న హైదరాబాద్ లోని జవహర్‌లాల్‌ నెహ్రూ టెక్నలాజికల్‌ యూనివర్సిటీ - హైదరాబాద్‌ (జేఎన్టీయూహెచ్‌) వైస్ చాన్స్‌లర్‌గా నియమితుడయ్యాడు. ఆయన ఈ పదవిలో మూడేండ్ల పాటు కొనసాగనున్నాడు.
జననం, విద్యాభాస్యం
కట్ట నర్సింహారెడ్డి తెలంగాణ రాష్ట్రం, నల్లగొండ జిల్లా కేంద్రంలోని పానగల్‌ లో జన్మించాడు. ఆయన ఉస్మానియా యూనివర్సిటీ నుండి పట్టా అందుకున్నాడు.
వృత్తి జీవితం
కట్ట నర్సింహారెడ్డి ఉస్మానియా యూనివర్సిటీలో 1980లో ప్రొఫెసర్‌గా విధుల్లో చేరి, యూనివర్సిటీలో వివిధ విభాగాల్లో పనిచేశాడు. ఆయన మహాత్మా గాంధీ విశ్వవిద్యాలయంకి 2011 నుంచి 2014 మే వరకు వైస్ చాన్స్‌లర్‌గా బాధ్యతలు నిర్వహించాడు.
మూలాలు
వర్గం:తెలంగాణ వ్యక్తులు వర్గం:నల్గొండ జిల్లా ఉపాధ్యాయులు వర్గం:నల్గొండ జిల్లా వ్యక్తులు
జోసెఫ్ ప్లాటూ
జోసెఫ్ ఆంటోయిన్ ఫెర్డినాండ్ ప్లాటూ (14 అక్టోబర్ 1801 - 15 సెప్టెంబర్ 1883) బెల్జియన్ భౌతిక శాస్త్రవేత్త, గణిత శాస్త్రవేత్త. కదిలే చిత్రం యొక్క భ్రమను ప్రదర్శించిన మొదటి వ్యక్తులలో అతను ఒకడు. ఇది చేయుటకు, అతను ఒకదానిపై చిన్న మార్పులతో గీసిన చిత్రాలను పునరావృతం చేసే భ్రమణ చట్రాలను ఉపయోగించాడు, మరొకదానిలో క్రమం తప్పకుండా ఖాళీ స్లిట్లను ఉపయోగించాడు. అతను 1832 నాటి ఈ పరికరాన్ని ఫెనాకిస్టిస్కోప్ అని పిలిచాడు.
జీవిత విశేషాలు
ప్లాటూ బ్రస్సెల్స్లో జన్మించాడు. అతని తండ్రి అనోటిని ప్లాటూ టోర్నాయి లో జన్మించాడు. అతను పుష్ప చిత్రకారునిగా పనిచేసేవాడు. ఆరేళ్ల వయసులో జోసెఫ్ ప్లాటూ చదవగలిగడం అతన్ని బాలమేధావిగా చేసింది. ప్రాధమిక పాఠశాలలో చదువుతున్నప్పుడు, అతనిని భౌతికశాస్త్రం పాఠం ప్రత్యేకంగా ఆకట్టుకుంది. అతను గమనించిన ప్రయోగాలతో మంత్రముగ్ధుడయ్యాడు. ఏదో ఒక రోజు వాటి రహస్యాలను కనుగొంటానని ప్రతిజ్ఞ చేశాడు. ప్లాటూ తన పాఠశాల సెలవులను తన మామ, అతని కుటుంబంతో కలిసి మార్చే-లెస్-డేమ్స్ లో గడిపాడు. అతని కజిన్ అగస్టే పేయన్  తరువాత కాలంలో వాస్తుశిల్పి, బెల్జియన్ రైల్వేల ప్రధాన డిజైనర్ అయ్యాడు. పద్నాలుగేళ్ళ వయసులో అతను తన తండ్రి, తల్లిని కోల్పోయాడు. ఈ నష్టం వల్ల కలిగే గాయం అతన్ని అనారోగ్యానికి గురిచేసింది.
ఆగష్టు 27, 1840 న ప్లాటూ అగస్టిన్-థెరోస్-ఐమీ-ఫన్నీ క్లావారౌను వివాహం చేసున్నాడు. వారికి ఒక సంవత్సరం తరువాత ఒక కుమారుడు జన్మించాడు. అతని కుమార్తె ఆలిస్ ప్లాటూ గుస్టావ్ వాన్ డెర్ మెన్ష్‌బ్రుగ్గే ను 1871లో వివాహం చేసుకుంది. అతను ప్లాటూకు సహకారి, తరువాత కాలంలో  అతని మొదటి జీవిత చరిత్ర రచయిత అయ్యాడు.
రెటీనాపై ప్రకాశించే ముద్రల పట్టుదలతో ఆకర్షితుడైన ప్లాటూ ఒక ప్రయోగం చేసాడు. దీనికోసం అతను నేరుగా 25 సెకన్లపాటు సూర్యుని వైపు చూశాడు. అతను తన జీవితంలో తరువాత కంటి చూపును కోల్పోయాడు. అతబ్య్ దీర్ఘకాలిక యువెటిస్తో వ్యాధితో బాధపడ్డాడు.
ప్లాటూ 1872 లో రాయల్ నెదర్లాండ్స్ అకాడమీ ఆఫ్ ఆర్ట్స్ అండ్ సైన్సెస్ యొక్క విదేశీ సభ్యుడయ్యాడు.
జోసెఫ్ ప్లాటూ 1883 లో ఘెంట్‌లో మరణించాడు.
విద్య
ప్లాటూ లీజ్ విశ్వవిద్యాలయంలో చదువుకున్నాడు. అక్కడ అతను 1829 లో భౌతిక, గణిత శాస్త్రాల డాక్టరేటుగా పట్టభద్రుడయ్యాడు.
1827 లో, ప్లాటూ బ్రస్సెల్స్ లోని " ఎథీనియం " పాఠశాలలో గణిత ఉపాధ్యాయుడు అయ్యాడు. 1835 లో, అతను ఘెంట్ విశ్వవిద్యాలయంలో ఫిజిక్స్, అప్లైడ్ ఫిజిక్స్ ప్రొఫెసర్గా నియమించబడ్డాడు.
దృశాశాస్త్రము
1829 లో ప్లాటూ తన డాక్టరల్ థీసిస్‌ను అడోల్ఫ్ క్వెట్లెట్‌కు సలహా కోసం సమర్పించాడు. ఇది కేవలం 27 పేజీలను మాత్రమే కలిగి ఉంది, కానీ అధిక సంఖ్యలో ప్రాథమిక తీర్మానాలను రూపొందించింది. రెటీనాపై రంగుల ప్రభావం (వ్యవధి, తీవ్రత, రంగు), తిరిగే వక్రరేఖల ( లోకస్ ) ఖండనలపై అతని గణిత పరిశోధన, కదిలే చిత్రాల వక్రీకరణ యొక్క పరిశీలన, పునర్నిర్మాణం కౌంటర్ రివాల్వింగ్ డిస్కుల ద్వారా వక్రీకరించిన చిత్రాలు (అతను ఈ అనార్తోస్కోపిక్ డిస్కులను పిలిచాడు). 1832 లో, ప్లాటూ ప్రారంభ స్ట్రోబోస్కోపిక్ పరికరాన్ని " ఫెనాకిస్టిస్కోప్ " ను కనుగొన్నాడు. ఇది కదిలే చిత్రం యొక్క భ్రమను ఇచ్చిన మొదటి పరికరం. ఇది రెండు డిస్కులను కలిగి ఉంది, ఒకటి చిన్న సమాన దూరాలలో రేడియల్ విండోస్, దీని ద్వారా వీక్షకుడు చూడగలడు, మరొకటి చిత్రాల క్రమాన్ని కలిగి ఉంటుంది. రెండు డిస్క్‌లు సరైన వేగంతో తిరిగినప్పుడు, విండోస్, చిత్రాల సమకాలీకరణ యానిమేటెడ్ ప్రభావాన్ని సృష్టించింది. స్ట్రోబోస్కోపిక్ ఛాయాచిత్రాల ప్రొజెక్షన్, చలన భ్రమను సృష్టిస్తుంది. ఇది చివరికి సినిమా అభివృద్ధికి దారితీసింది.
జనాదరణ పొందిన సంస్కృతిలో
14 అక్టోబర్ 2019 న, గూగుల్ శోధన ఇంజన్ లో   ప్లాటూ స్మారకార్థం డూడుల్త న 218వ జయంతి నాడు. ఈ డూడుల్‌ను యానిమేటర్, ఫిల్మ్‌మేకర్, డూడ్లర్ ఒలివియా హుయిన్హ్ డయానా ట్రాన్, టామ్ తబానావోల ప్రేరణతో, సహాయంతో సృష్టించారు. డెస్క్‌టాప్, మొబైల్, గూగుల్ యాప్ - విభిన్న పరికర ప్రదర్శనలలో విభిన్న కళాకృతులు కలిగిన మొదటి గూగుల్ డూడుల్ ఇది.
బాహ్య లింకులు, మరింత చదవడానికి
వర్గం:1883 మరణాలు వర్గం:1801 జననాలు
ఎలకూచి పినయాదిత్యుడు
ఎలకూచి పినయాదిత్యుడు మహబూబ్ నగర్ జిల్లాకు చెందిన కవి. ఇతను సుప్రసిద్ధ కవి ఎలకూచి బాలసరస్వతికి స్వయాన తమ్ముడు. ఇతని తండ్రి కృష్ణ దేవుడు, తాత భైరవార్యుడు. ఇతనికి ఎలకూచి పిన్నయ ప్రభాకరుడు అని మరో పేరు కూడా ఉంది. ఈ కవి సా.శ. 17 వ శతాబ్దికి చెందినవాడు. మహబూబ్ నగర్ జిల్లా జటప్రోలు ప్రాంతానికి చెందినవాడు. అన్న ఎలకూచి బాల సరస్వతి ఈ సంస్థానంలోనే ఆస్థాన కవిగా కొనసాగాడు. పినయదిత్యుడు కూడా అన్న వలె విద్వత్కవే. ఆంధ్ర, గీర్వాణ విద్వాంసుడు. పలు రచనలు చేసినా, ఆదిత్య పురాణం అను గ్రంథం మాత్రం వెలుగులోకి వచ్చింది.
రేవులగడ్డ సోమేశ్వరరావు
ప్రొఫెసర్ రేవులగడ్డ సోమేశ్వరరావు అలియాస్ '''ఆర్.ఎస్. రావు''' (1937 - 2011) రాజకీయార్ధ శాస్త్రవేత్త, మార్క్సిస్టు మేధావి.
జివిత విశేషాలు
స్వస్థలం విశాఖపట్టణం జిల్లాలోని చోడవరం గ్రామం. సామాజికం గా అణగారిన వర్గాల అభివృద్ధే లక్ష్యంగా జరిగిన అనేక ఉద్యమాలనేత.. అతను ఆంధ్రా యూనివర్సిటీ నుంచి గణిత శాస్త్రంలో పీజీ చేశాడు. ఒడిశాలోని సంభల్‌పూర్ యూనివర్సిటీలో ఆర్థిక శాస్త్ర విభాగం ప్రొఫెసర్‌గా పదవీ విరమణ చేసాడు. ఒడిశాలో మావోయిస్టులు కిడ్నాప్ చేసిన మల్కన్‌గిరి జిల్లా కలెక్టర్ వినీల్‌ కృష్ణ విడుదల్లో మావోయిస్టులతో చర్చలకు ఆ రాష్ట్ర ప్రభుత్వం నియమించిన మధ్యవర్తుల్లో ఒకరిగా అతను కీలక పాత్ర పోషించాడు. తెలుగుదేశం హయాంలో, ఆ తరువాత వైఎస్ రాజశేఖరరెడ్డి ముఖ్యమంత్రిగా ఉన్నప్పుడు మావోయిస్టులతో ప్రభుత్వం జరిపిన చర్చల సమయంలోనూ ఆర్.ఎస్,రావు తన వంతు పాత్రను నిర్వహించాడు.
తరగతి గదిలో ఆర్థిక శాస్త్ర పద్ధతులను బోధించిన పరిమాణాత్మక ఆర్థిక శాస్త్ర ఉపాధ్యాయుడు. తరగతి గది వెలుపల మార్క్సిస్ట్ రాజకీయ ఆర్థిక వ్యవస్థ యొక్క సిద్ధాంతకర్త. అతను ప్రజలు, ప్రజల ఏజెన్సీ గురించి ఎక్కువగా  మాట్లాడేవాడు. "స్టాలిన్ ప్రజల గురించి కాకుండా భౌతిక వస్తువుల గురించి మాట్లాడలేదు. అతను బలమైన చారిత్రక భావాన్ని కలిగి ఉండి ఆశాజనకంగా ఉన్నాడు" అని చెప్పేవాడు. పిహెచ్‌డి చేస్తున్నప్పుడు, మెథడాలజీ లోని వ్యవస్థాపరమైన అనువర్తనం సృజనాత్మకతకు ఆటంకం కలిగిస్తుందని అతను నమ్మాడు. అతను ఎప్పుడూ పి.హెచ్.డి చేయలేదు.
అతని మొదటి వ్యాసాల సంపుటి టువార్డ్స్ అండర్‌స్టాండింగ్ సెమీ-ఫ్యూడల్, సెమీ-కలోనియల్ సొసైటీ 1995 లో ‘ఇన్ సెర్చ్ ఆఫ్ ది క్యాపిటలిస్ట్ ఫార్మర్’ అనే ప్రసిద్ధ వ్యాసంతో ప్రచురించబడింది. ఆంధ్రప్రదేశ్‌లోని 50 సంవత్సరాల చరిత్ర, అభివృద్ధిపై వేణుగోపాల్ రావుతో కలిసి సంకలనం చేశాడు. ఆలస్యంగా అతను రాసిన ఐదు పుస్తకాలు కొన్ని వ్యాసాలు తెలుగులో ప్రచురించబడ్డాయి.
అతను 2011 జూన్ 17న న ఢిల్లీలోని గంగారాం ఆసుపత్రిలో కన్నుమూశాడు. వివిధ అవయవాల వైఫల్యంతో అతను మరణించినట్లు వైద్యులు నిర్థారించారు. సామాజికంగా అణగారిన వర్గాల అభివృద్ధి లక్ష్యంగా జరిగిన అనేక ఉద్యమాలలో పెద్దదిక్కుగా నిలిచాడు. అతనికి భార్య భారతి, కుమారుడు డాక్టర్ విజయ్, కుమార్తె కవితారావు ఉన్నారు. ప్రొఫెసర్ రావు తన చివరి రోజుల వరకు ప్రజల ప్రయోజనాల పట్ల నిబద్ధతతో స్థిరంగా ఉన్నాడు.
మూలాలు
వర్గం:2011 మరణాలు వర్గం:1937 జననాలు వర్గం:విశాఖపట్నం జిల్లా వ్యక్తులు
పెరెన్
పెరెన్, నాగాలాండ్‌ రాష్ట్రంలోని పెరెన్ జిల్లా ముఖ్య పట్టణం, జిల్లా ప్రధాన కార్యాలయం. ఇక్కడ జెలియాంగు, రోంగ్మీలు, కుకిలు నివసిస్తున్నారు.
జనాభా
2011 భారత జనాభా లెక్కల ప్రకారం, పెరెన్ పట్టణంలో 5,084 జనాభా ఉంది. ఇందులో 2,538 మంది పురుషులు, 2,546 మంది స్త్రీలు ఉన్నారు. ఈ మొత్తం జనాభాలో 856 (16.84%) మంది 0-6 సంవత్సరాల వయస్సు గలవారు ఉన్నారు. పట్టణ అక్షరాస్యత రేటు 88.25% కాగా, ఇది రాష్ట్ర సగటు 79.55% కంటే ఎక్కువగా ఉంది. ఇందులో పురుషుల అక్షరాస్యత 93.28% కాగా, మహిళా అక్షరాస్యత రేటు 83.22% గా ఉంది.
మతాలు
2011 భారత జనాభా లెక్కల ప్రకారం, ఈ పట్టణంలో 6.86% మంది హిందువులు, 0.77% మంది ముస్లింలు, 91.15% మంది క్రైస్తవులు, 0.37% మంది బౌద్ధులు, 0.85% మంది ఇతరులు ఉన్నారు.
పరిపాలన
ఈ పట్టణాన్ని 9 వార్డులుగా విభజించారు. దీనికి ప్రతి 5 సంవత్సరాలకు ఎన్నికలు జరుగుతాయి. ఇక్కడ మొత్తం 1,027 గృహాలు ఉన్నాయి. పట్టణ అభివృద్ధి కమిటీ అధ్వర్యలో త్రాగునీరు, పరిశుభ్రత వంటి ప్రాథమిక సౌకర్యాలను అందజేయబడుతోంది. పట్టణంలో రహదారులను నిర్మించడానికి, కమిటీ పరిధిలోకి వచ్చే ఆస్తులపై పన్ను విధించడానికి కూడా పట్టణ అభివృద్ధి కమిటీకి అధికారం ఉంది.
పరిధిలోని గ్రామాలు
ఈ పట్టణం పరిధిలోని గ్రామాలు:
వెలుపలి లంకెలు
వర్గం:నాగాలాండ్ నగరాలు, పట్టణాలు
తెలుగు వర్ణమాలలో అచ్చుల జాబితా
thumb|తెలుగు వర్ణమాలలో 6 వ అక్షరం స్వతంత్రమైన ఉచ్చారణ కలిగిన తెలుగు అక్షరాలను అచ్చులు అంటారు. ఈ పేజీ తెలుగు వర్ణమాలలోని అచ్చులను, ఉభయాక్షరాలను, వాటి లక్షణాలను జాబితా వేస్తుంది.
786 (2005 సినిమా)
786 లేదా 786 ఒక ఖైదీ ప్రేమ కథ 2005 ఫిబ్రవరి 4 న విడుదలైన తెలుగు సినిమా. ఇండియన్ ఫిల్మ్‌ కార్పొరేషన్ పతాకంపై ఆర్.వి.రావు నిర్మించిన ఈ సినిమాకు కె.ఎస్. నాగేశ్వరరావు దర్శకత్వం వహించాడు. రావి సూర్యనారాయణ సమర్పించిన ఈ సినిమాలో శశికాంత్, యానాషేక్ లు ప్రధాన తారాగణంగా నటించగా, ఎం.ఎం.శ్రీలేఖ సంగీతాన్నందించింది.
కథ
రాజేష్ (శశికాంత్) ఒక పేద వైద్య విద్యార్థి. తన గ్రామంలోని, పొరుగు గ్రామాల్లోని రైతులు, ఇతర పేద కుటుంబాలు సేకరించిన విరాళాలతో వైద్య విద్యనభ్యసిస్తాడు. మెడిసిన్ పూర్తి చేసిన తరువాత మాఫియా డాన్ హరిశ్చంద్ర ప్రసాద్ (అనంత్ రాజ్) ఏకైక కుమార్తె అలేఖ (యానా షేక్) తో ప్రేమలో పడతాడు. హరిశ్చంద్ర ప్రసాద్ జంట హత్యల కేసులో తప్పుడు ఆరోపణలపై రాజేష్‌ను జైలులో పెట్టేలా చూస్తాడు. రాజేష్ అగ్రశ్రేణి పోలీసు అధికారి కుమార్తె రోషిణి (పూనమ్ బి) సహాయంతో జైలు నుండి తప్పించుకుంటాడు. . మిగిలిన కథ ఏమిటంటే, అతను అలెఖ్యను తాను దోషి-రహితమని ఎలా ఒప్పించడం, హరిశ్చంద్ర ప్రసాద్‌ను కుట్రను బహిర్గతం చేయడం ద్వారా కోర్టుకు తన నిర్దోషిత్వాన్ని నిరూపించడం.
== తారాగణం ==
మై నేమ్ ఈజ్ శృతి
మై నేమ్ ఈజ్ శృతి 2022లో రూపొందుతున్న స‌స్పెన్స్ ఎంక్వైరీ థ్రిల్ల‌ర్‌ తెలుగు సినిమా. తెలుగుతో పాటు హిందీ, తమిళ భాషల్లో వైష్ణవి ఆర్ట్స్ బ్యానర్‌పై బురుగు రమ్య ప్రభాకర్ నిర్మించిన ఈ సినిమాకు శ్రీనివాస్ ఓంకార్ దర్శకత్వం వహించాడు. హాన్సిక, మురళీశర్మ, ఆడుకలం నారాయణ్ ప్రధాన పాత్రల్లో నటించారు.
చిత్ర నిర్మాణం
మై నేమ్ ఈజ్ శృతి సినిమా షూటింగ్ 2021 జూలై 4న హైద‌రాబాద్‌లోని ఫిలింన‌గ‌ర్ దైవ‌స‌న్నిధానంలో చిత్ర పూజా కార్య‌క్ర‌మాల‌తో ప్రారంభమైంది. ఈ సినిమా టీజ‌ర్‌ను సినిమాటోగ్ర‌ఫీ మంత్రి తలసాని శ్రీనివాస్ యాదవ్ చేతులమీదుగా 2022 జనవరి 12న విడుదల చేసి, ‘రెప్పే వేసేలోగా మారిందేమో నా రాత ’ అంటూ సాగే ఫస్ట్ లిరికల్ సాంగ్ ను మార్చి 22న విడుదల చేశారు.
బయటి లింకులు
వర్గం:2022 తెలుగు సినిమాలు
మండేపల్లి
మండేపెల్లి అను గ్రామం సిరిసిల్ల మండలం లోవుంది.ఇ గ్రామం లో నాగులమ్మ దేవాలయం సిరిసిల్ల డివిజన్ లో ప్రసిద్ది కాంచినది. ఇక్కడి నుండి సిరిసిల్ల కు ఆటొ లో ప్రాయనిస్తుంటారు.
రామజోగయ్య శాస్త్రి
సినీపరిశ్రమ పిలుపు
సినీపరిశ్రమ మద్రాసులో ఉండటంతో అక్కడ ఉద్యోగం దొరికితే గాయకుడవ్వాలనుకున్న తన కల సాకారం అవుతుందనుకున్నాడు కానీ బెంగళూరులో ఉద్యోగం వచ్చింది. అప్పటి పరిస్థితికి ఆయనకు ఉద్యోగమే ముఖ్యమైంది కాబట్టి బెంగుళూరు వైపే మొగ్గు చూపాడు. అక్కడ ఓ గాయకుడితో పరిచయం అయ్య అక్కడక్కడా ఆర్కెస్ట్రాలలో పాడడం మొదలుపెట్టాడు. అక్కడే కన్నడ రచయిత శ్రీచంద్ర, గాయని సుజాత పరిచయమయ్యారు. వాళ్ళని పాడే అవకాశం ఇమ్మని కోరాడు. వాళ్ళు ఇతనికి శాస్త్రీయ సంగీత జ్ఞానం లేదు అని చెప్పడం ఇష్టం లేక పాటల రచయితగా ప్రయత్నించమన్నారు. అలా వాళ్ళ ప్రోత్సాహంతో ముందుగా దాదాపు నలభై క్యాసెట్లకు భక్తిపాటలు రాశాడు.
బెంగుళూరులో పనిచేస్తున్న కంపెనీ ఇబ్బందుల్లో పడటంతో మరో ఉద్యోగం చూసుకోవాల్సి వచ్చింది. హైదరాబాద్‌ వచ్చాడు. కృష్ణ వంశీ ద్వారా సిరివెన్నెల సీతారామ శాస్త్రిని కలుసుకుని ఆయన దగ్గర శిష్యరికం చేశాడు. రోజూ పన్నెండు గంటల నుండి రాత్రి ఎనిమిది దాకా ఆఫీసులో పని, తరువాత రాత్రి రాత్రి ఎనిమిదయ్యేసరికి శాస్త్రిగారింటికి. తెల్లారేవరకూ అక్కడే. అప్పుడొచ్చి కాసేపు నిద్రపోయి మళ్లీ ఆఫీస్‌కి వెళ్లేవాడు. అలా ఆయన దగ్గర గీత రచనలో మెలకువలు నేర్చుకున్నాడు.
కొన్నాళ్ళ తర్వాత స్రవంతి రవికిషోర్ నిర్మాతగా వచ్చిన యువసేన చిత్రానికి మొదటి సారిగా పాటల రచయితగా అవకాశం వచ్చింది. రెండూ హిట్‌ సాంగ్సే. కానీ, తరువాత ఏడాదిపాటు ఏ అవకాశమూ రాలేదు. మరి కొద్ది కాలం తర్వాత కళ్యాణ్‌రామ్‌ హీరోగా వచ్చిన 'అసాధ్యుడు' చిత్రానికి రాసే అవకాశం వచ్చింది. చక్రి పరిచయమయ్యాడు. తరువాత శ్రీనువైట్ల 'ఢీ'లో అవకాశమిచ్చాడు. తరువాత రెడీ, చిరుత, లక్ష్యం... వరుస అవకాశాలొచ్చాయి. పాటల్లోపడి ఉద్యోగానికి న్యాయం చెయ్యలేకపోతున్నాడని అందుకు రాజీనామా చేశాడు.
పురస్కారాలు
సైమా అవార్డులు: ఉత్తమ గీత రచయిత
మూలాలు
వర్గం:తెలుగు సినిమా పాటల రచయితలు వర్గం:తెలుగు కళాకారులు వర్గం:గుంటూరు జిల్లా సినిమా రచయితలు
రాజంపల్లి (పెద్దారవీడు)
రాజంపల్లి ప్రకాశం జిల్లా పెద్దారవీడు మండలానికి చెందిన రెవెన్యూయేతర గ్రామం.
మన్నె క్రిశాంక్
రాజకీయ జీవితం
మన్నే క్రిశాంక్ తెలంగాణ మలిదశ ఉద్యమంలో ఉస్మానియా యూనివర్సిటీ జేఏసీ నాయకుడిగా ప్రత్యేక రాష్ట్ర సాధన కోసం పని చేశాడు. ఆయన తెలంగాణ రాష్ట్ర ఏర్పాటు తరువాత కాంగ్రెస్ పార్టీలో చేరి, 2014 అసెంబ్లీ ఎన్నికల్లో సికింద్రాబాద్ కంటోన్మెంట్ శాసనసభ నియోజకవర్గం నుండి కాంగ్రెస్ పార్టీ టికెట్ కేటాయించి, చివరి నిమిషంలో వేరే అభ్యర్ధికి పార్టీ బీఫారం ఇచ్చింది. క్రిశాంక్ పార్టీ టికెట్ దక్కకపోయిన నిరాశపడకుండా ప్రజా సమస్యలపై పోరాడటం చేయడంతో ఆయనను పార్టీ అధికార ప్రతినిధిగా నియమించింది. ఆయన 2018 ఎన్నికల్లో టికెట్ వస్తుందని ఆశించిన కాంగ్రెస్ పార్టీ టికెట్ నిరాకరించింది. క్రిశాంక్ దింతో మనస్థాపం చెంది మార్చి 2019లో కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు.
మన్నే క్రిశాంక్ ను తరువాత టీఆర్ఎస్ పార్టీ సోషల్ మీడియా కన్వీనర్‌గా నియమించింది. ఆయన కన్వీనర్‌గా పార్టీ సభ్యులు, కమిటీల డేటా బేస్, పార్టీ వెబ్‌సైట్, సోషల్‌ మీడియా ప్లాట్‌ఫామ్స్‌ తదితరాల నిర్వహణతోపాటు ప్రతిపక్షాలు చేసే ప్రచారాన్ని తిప్పికొట్టడం, ప్రభుత్వ పథకాలను సామాజిక మాధ్యమ వేదికలైన ఫేస్‌బుక్, వాట్సాప్, ట్విట్టర్, ఇన్‌స్టాగ్రామ్‌ ద్వారా వ్యాప్తి ప్రజలకు చేరవేయడంలో విశేషంగా కృషి చేశాడు.
మన్నె క్రిశాంక్‌ 15 డిసెంబర్ 2021న తెలంగాణ రాష్ట్ర ఖనిజాభివృద్ధి సంస్థ చైర్మన్‌గా నియమితుడై, 29 డిసెంబర్ 2021న  చైర్మన్‌గా భాద్యతలు చేపట్టాడు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ ఉద్యమకారులు వర్గం:తెలంగాణ కార్పొరేషన్ చైర్మన్లు
తెలుగు నాటకాల జాబితా
ఇ
thumb|కన్యాశుల్కం గురజాడ అప్పారావు రచించిన తెలుగు నాటకం. తెలుగులో తొలి ఆధునిక రచనల్లో ఒకటిగా పేరుపొందింది.
బయటి లింకులు
వర్గం:తెలుగు నాటకరంగం వర్గం:తెలుగు నాటకాలు వర్గం:తెలుగు నాటికలు వర్గం:జాబితాలు
ఎలిజబెత్ II
ఎలిజబెత్ II (ఎలిజబెత్ అలెగ్జాండ్రా మేరీ; 21 ఏప్రిల్ 1926 - 8 సెప్టెంబర్ 2022) 6 ఫిబ్రవరి 1952 నుండి 8 సెప్టెంబర్ 2022న వరకు యునైటెడ్ కింగ్‌డమ్ & 14 కామన్వెల్త్ రాజ్యాలు రాణి. ఆమె 22 ఏండ్ల‌కే బ్రిట‌న్ రాణిగా భాద్యతలు చేపట్టి బ్రిట‌న్ రాజ‌రిక చ‌రిత్ర‌లో అత్య‌ధిక కలం 70 ఏండ్లు పాలించిన రాణిగా 2015లో రికార్డు సృష్టించింది.
మరణం
ఎలిజబెత్ II అనారోగ్య కార‌ణాల‌తో చికిత్స పొందుతూ స్కాట్లాండ్‌లోని బాల్మ‌ర‌ల్ కోట‌లో 2022 సెప్టెంబర్ 8న మరణించింది.
మూలాలు
వర్గం:1926 జననాలు వర్గం:2022 మరణాలు
సర్వర్ సుందరం
దీనిని మై సుందర్ హూ పేరుతో మహమూద్ హీరోగా 1971 సంవత్సరం హిందీలో నిర్మించారు.
కథాంశం
సుందరం (నగేష్) ఒక హోటల్ లో సర్వర్ గా పనిచేస్తుంటాడు. ఇతడు తన తల్లితో హాయిగా జీవిస్తుంటాడు. అదే హోటల్ కు రాధ (విజయ) ఎక్కువగా వస్తుంటుంది. సుందరం రాధను ప్రేమిస్తుంటాడు. అయితే రాధ మాత్రం ఏ మాత్రం ఇష్టపడదు. ఆమెను ఆకర్షించడానికి రాఘవన్ (ముత్తురామన్) సహాయంతో సినిమాలలో ప్రవేశిస్తాడు. సినిమా అంతా చివరికి ఏ విధంగా అతడు రాధ ప్రేమను సంపాదిస్తాడని చూపిస్తుంది.
అవార్డులు
తమిళ సర్వర్ సుందరం సినిమాకు ఉత్తమ చిత్రంగా భారత జాతీయ చలనచిత్ర పురస్కారం, పిలింఫేర్ అవార్డులు కైవసం చేసుకున్నది.
వెలుపలి లింకులు
சர்வர் சுந்தரம் సర్వర్ సుందరం
మూలాలు
వర్గం:తెలుగు డబ్బింగ్ సినిమాలు వర్గం:కె.ఆర్.విజయ నటించిన సినిమాలు వర్గం:నగేష్ నటించిన సినిమాలు వర్గం:ఎస్.వి.రంగారావు నటించిన సినిమాలు
1738
1738 (MDCCXXXVIII) గ్రెగొరియన్ కేలెండరు ప్రకారం బుధవారం ప్రారంభమైన సంవత్సరం. జులియన్ కేలెండరులో ఆదివారంతో మొదలవుతుంది. సాధరణ సంవత్సరం ప్రకారం ఇది 1738వది. రెండవ మిలీనియంలో ఇది 738వ సంవత్సరం. 18వ శతాబ్ద్దంలో 38వ సంవత్సరం. 1730 వదశాబ్దంలో 9వ సంవత్సరం.
మూలాలు
* వర్గం:సంవత్సరాలు వర్గం:1730లు
చంపాడు
చంపాడు బాపట్ల జిల్లా వేమూరు మండలానికి చెందిన రెవెన్యూయేతర గ్రామం.
గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
విద్యాసౌకర్యాలు
రెగ్యులర్ ప్రాథమిక పాఠశాల.
అరె..!
అరె..! లేదా అరె (నా రూటే వేరు)  2005 ఫిబ్రవరి 4 న విడుదలైన తెలుగు సినిమా. శ్రీ భ్రమరాంబికా ప్రొడక్షన్స్ పతాకంపై టి.వి.భాస్కరాచార్య, ఎ. గిరిజా రాజేశ్వర్ లు నిర్మించిన ఈ సినిమాకు నేతాజీ దర్శకత్వం వహించాడు. మాస్టర్ దొంతిరెడ్డి నితిన్ కుమార్ రెడ్డి సమర్పించిన ఈ సినిమాకు జూపూడి సంగీతాన్నందించాడు.
చంపాడు
గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో లక్ష్మీకుమారి సర్పంచిగా ఎన్నికైనారు.
అరె..!
కథ
దేవా (కేశవ తీర్థ) మామయ్య చేసిన నేరానికి మరణశిక్ష విధించబడుతుంది. చలపతి (రామరాజు), రఘుపతి (రఘుబాబు), లక్ష్మీపతి (జివి) అనే ముగ్గురు వ్యాపారవేత్తలు అతన్ని తప్పుడు ఆరోపణలతో ఉరిశిక్ష పడేటటట్లు చేస్తారు. తన మామ నిర్దోషిత్వాన్ని పోలీసులకు, కోర్టుకు నిరూపించాలని దేవా కోరుకుంటాడు. ఆమెతో కొంచెం వివాదం ఉన్నందుకు అతన్ని టీవీ రిపోర్టర్ (మౌనికా) వెంబడిస్తుంది. ఈ కథ దేవా తన మామయ్య నిర్దోషి అని రుజువు చేచేసి, అతన్ని జైలు నుండి విడిపిండంతో ముగుస్తుంది.
చంపాడు
దర్శనీయ ప్రదేశములు/దేవాలయములు
శివాలయం:- ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు.
గ్రామములోని ప్రధాన వృత్తులు
వ్యవసాయం. వ్యవసాయాధారిత వృత్తులు
మూలాలు
వర్గం:ఆంధ్రప్రదేశ్ సీఆర్‌డీఏ గ్రామాలు వర్గం:వేమూరు మండలం లోని రెవిన్యూయేతర గ్రామాలు
శ్రీ వేంకటేశ్వర దేవాలయం (ద్వారకా తిరుమల)
వెంకటేశ్వర ఆలయం, భారతదేశం, ఏలూరు జిల్లా, ద్వారకా తిరుమల మండలం లోని ద్వారకా తిరుమల గ్రామంలో ఉన్న వైష్ణవ ఆలయం. ఈ ఆలయం విష్ణు అవతారముగా భావించే శ్రీ వెంకటేశ్వర స్వామికి అంకితం చేయబడింది. ఈ ఆలయాన్ని చిన్నతిరుపతి అనేపేరుతో కూడా పిలుస్తారు. ఇది పూర్తి సౌకర్యాలతో కూడిన దివ్య పుణ్యక్షేత్రం. స్థల పురాణం ప్రకారం ఈ క్షేత్రం రాముని తండ్రి దశరథ మహారాజు కాలం నాటిదని భావిస్తారు. "ద్వారకుడు" అనే ఋషి తపసు చేసి స్వామివారి పాదసేవను కోరాడు. కనుక పాదాలు పూజించే భాగ్యం అతనికి దక్కింది. పైభాగం మాత్రమే మనకు దర్శనమిస్తుంది. విశిష్టాద్వైత బోధకులైన రామానుజాచార్యులు ఈ క్షేత్రాన్ని దర్శించారనీ, అందరూ స్వామి పాదపూజ చేసుకొనే భాగ్యం కలిగించడానికి మరొక నిలువెత్తు విగ్రహాన్ని స్వయంవ్యక్త ధ్రువమూర్తికి వెనుకవైపు పీఠంపై వైఖానసాగమం ప్రకారం ప్రతిష్ఠించారని అంటారు. స్వయంభువుగా వెలసిన, అర్ధభాగం మాత్రం దర్శనమిచ్చే, ప్రతిమను కొలిచినందువలన మోక్షం సిద్ధిస్తుందనీ, తరువాత ప్రతిష్ఠింపబడిన పూర్తిగా కనుపించే ప్రతిమను కొలిచినందువలన ధర్మార్ధకామ పురుషార్ధములు సమకూరుతాయనీ భక్తుల విశ్వాసం.
ఆలయ పురాణం, చరిత్ర
thumb|260x260px|ద్వారకా తిరుమల ప్రధానాలయం - http://www.aptourism.in/ నుండి తీసికొన్న చిత్రం శ్రీ వేంకటేశ్వర స్వామి వారి దేవస్థానం ప్రకారం:
ఈ పుణ్యక్షేత్రాన్ని'వాల్మీకం' (చీమల కొండ)లో కఠోర తపస్సు చేసిన "శ్రీవేంకటేశ్వరుని" స్వయం ప్రతిరూపమైన "ద్వారకా" అనే మహాసన్యాసి పేరు మీదుగా"ద్వారకా తిరుమల" అనేపేరుతో పిలుస్తారు. భక్తులు శ్రీ వేంకటేశ్వరుడిని కలియుగ వైకుంఠ వాస అని పిలుస్తారు.ఈ ప్రాంతాన్ని "చిన్నతిరుపతి" అని కూడా అంటారు.శాస్త్రాల ప్రకారం గంగా, యమునా వంటి ఉత్తర భారత నదుల మూలాలు వరకు మరింత పవిత్రంగా పరిగణిస్తారు. కృష్ణా, గోదావరి వంటి దక్షిణభారత నదులు నది నుండి సముద్రంలోకి వెళ్ళే కొద్దీ మరింత పవిత్రమైనవి.అందుకే కృష్ణా, గోదావరి నదుల దిగువ ప్రాంతాలకు ఇరువైపులా అనేక పుణ్యక్షేత్రాలు పవిత్ర స్నాన ఘట్టాలు కలిగి ఉన్నాయి.ద్వారకా తిరుమల పరిధిలో ఉన్న ప్రాంతం భారతదేశంలోనే అగ్రస్థానంలో ఉంది.ఈ రెండు గొప్ప భారతీయ నదులైన కృష్ణా, గోదావరి నదులు ఈ ప్రాంతాన్ని పూలమాలగా అలంకరించినట్లు బ్రహ్మపురాణం ద్వారా సూచించబడింది.
తిరుమల తిరుపతి దేవస్థానం "పెద్ద తిరుపతి" అని పిలువబడే వెంకటేశ్వర స్వామికి వెళ్లి విరాళాలు ఇవ్వాలనుకునే భక్తులు, కొన్ని కారణాల వల్ల, అక్కడికి వెళ్ళలేనివారు, ద్వారక తిరుమల ఆలయంలో వారి విరాళాలు సమర్పణ, పూజలు ఇక్కడ చేస్తుంటారు. ద్వారకా తిరుమల పురాతన కాలం నుండి ప్రసిద్ధి చెందిన దేవాలయం. కొన్ని పురాణాల ప్రకారం, ఈ ఆలయం సత్యయుగంలో కూడా ప్రసిద్ధి చెందింది.ఇప్పటికీ భక్తులను ఆకర్షిస్తోంది. బ్రహ్మ పురాణం ప్రకారం, శ్రీరాముడి తాత అజ మహారాజు తన వివాహానికి వేంకటేశ్వరుడిని పూజించినట్లు తెలుస్తుంది. అజ మహారాజు ఇందుమతి 'స్వయంవరానికి వెళుతూ, అతను ఈ ఆలయం మీదుగా వెళతాడు. కానీ ఈ ఆలయంలో పూజలు చేయలేదు. వధువు ఇందుమతి అతనికి పూలమాల వేసింది. అయితే అతను స్వయంవరానికి వచ్చిన రాజులతో యుద్ధాన్ని ఎదుర్కోవలసి వచ్చింది. దారిలో ఆలయాన్ని విస్మరించినందుకు యుద్ధం సంభవించిందని అతను గ్రహించాడు.ఈ విషయం తెలుసుకున్న అజ మహారాజు వెంకటేశ్వర స్వామిని భక్తితో ప్రార్థించాడు. అకస్మాత్తుగా ప్రత్యర్థి రాజులు యుద్ధాన్ని వెంటనే ఆపారని కథనం.
ఆలయ విశేషాలు
thumb|ద్వారకా తిరుమల వేంకటేశ్వరస్వామి ఆలయంలోని మండపంలో [[అన్నమయ్య విగ్రహం|351x351px]] thumb|ఆలయం వద్ద ఏర్పాటు చేసిన ద్వారకా మహర్షి విగ్రహం|311x311px ఒకే విమాన శిఖరం కింద రెండు ప్రధాన విగ్రహాలను చూడటం గొప్ప అద్భుతం.ఒక విగ్రహం పూర్తి విగ్రహం. మరొకటి భగవంతుని రూపంలోని పై భాగానికి చెందిన సగం విగ్రహం. విగ్రహ రూపం ఎగువ భాగం "ద్వారక" మహర్షిచే స్వయంప్రతిష్ఠితమైన విగ్రహం. పవిత్ర పాదాలను పూజించకుండా భగవంతుని ప్రార్థనలు పూర్తి కాదని, పూర్వపు సాధువులు భావించి, వైఖానస ఆగమం ప్రకారం భగవంతుని పాదాలను పూజించడానికి, స్వీయ - వ్యక్త విగ్రహం వెనుక పూర్తి విగ్రహాన్ని స్థాపించారు. ఈ ఆలయంలో తిరు కల్యాణోత్సవం సంవత్సరానికి రెండుసార్లు జరుపుతారు. ఒకటి "వైశాఖ" మాసంలో ప్రతిష్టించిన విగ్రహం కోసం జరిగింది.మరొకటి "ఆశ్వయుజ" మాసంలో ప్రతిష్టించబడిన విగ్రహం కోసం జరిగింది. ఇక్కడ స్వామి వారికి అభిషేకం చేయక పోవడం ఇంకొక విశేషం. ఒక చిన్న నీటి బొట్టు పడినా అది స్వామి విగ్రహం క్రిందనున్న ఎర్రచీమలను కదుల్చుతాయి.
ప్రధాన ద్వారం లోపల ఇరువైపుల, గర్భగుడికి అభిముఖంగా, ద్వారకాముని, అన్నమాచార్యుల విగ్రహాలున్నాయి. ద్వారం పైభాగాన (లోపల) సప్తర్షుల విగ్రహాలున్నాయి. గర్భగుడి చుట్టూ ఉన్న ప్రదక్షిణ మార్గం వెంట ప్రహరీని ఆనుకొని 12 మంది ఆళ్వారుల ప్రతిమలు ఉన్నాయి. ప్రదక్షిణా మార్గంలో దీపారాధన మంటపం ఉంది. ప్రధాన మందిరంలో ఆంజనేయస్వామి, గరుడస్వామిల చిన్న మందిరాలు (ధ్వజస్తంభం వెనుక) ఉన్నాయి. ప్రధానాలయానికి తూర్పువైపున యాగశాల, వాహనశాల, మహానివేదనశాల, పడమటినైపున తిరువంటపడి పరికరాలశాల ఉన్నాయి. నాలుగు దిక్కులా నాలుగు గాలి గోపురాలున్నాయి. వీటిలో పెద్దదైన దక్షిణ దిక్కు గాలిగోపురం ఐదు అంతస్తులది. గోపురంలో చక్కని దక్షిణ భారత శిల్పశైలిని దర్శించవచ్చు. గుడి ప్రాకారం చుట్టూ పన్నెండుగురు ఆళ్వారుల విగ్రహాలు ప్రతిష్ఠింపబడ్డాయి. పడమరవైపు ప్రక్కనే తలనీలాలు సమర్పించుకొనే కళ్యాణ కట్ట ఉంది. కళ్యాణ కట్ట వద్ద సుబ్రహ్మణ్యేశ్వర స్వామి ఆలయం, ఒక నంది విగ్రహం ఉన్నాయి.
ఆదిశేషునిపై శివుడు, విష్ణువుల కలయిక
ఇక్కడ అత్యంత విచిత్రమైన అంశం, కొండ, పాము రూపంలో కనిపించడం. అనంత అనే సర్పరాజు ఈ భూసంబంధమైన సర్పం కొండను స్వీకరించి, మల్లికార్జున దేవుడిని కొండపైకి తీసుకువెళుతున్నాడని పురాణ సంస్కరణను ధృవీకరిస్తుంది. తోకపై వేంకటేశ్వరుడు, ఇలా వైష్ణవం, శైవమతం రెండిటిని సామరస్యపూర్వకమైన రాజీగా ఒకే స్థలంలో సృష్టించటం విశేషం. ఇది సంతోషకరమైన విషయముగా భక్తులు భావిస్తారు.